rejauldu/bengali-wikipedia huggingface dataset:
আখিরা গণহত্যা ১৯৭১ সালের ১৭ এপ্রিল তৎকালীন পূর্ব পাকিস্তানের দিনাজপুর জেলার বাড়ইহাটের নিকটে অনুষ্ঠিত একটি গণহত্যা। স্থানীয় রাজাকারদের সহায়তায় পাকিস্তানি বাহিনী দেশান্তরী হিন্দুদের ওপর এই গণহত্যা সংঘটিত করে। গণহত্যায় প্রায় ১০০ জন হিন্দু প্রাণ হারান বলে ধারণা করা হয়।   ঘটনাপ্রবাহ  ১৯৭১ সালের এপ্রিল মাসে স্থানীয় রাজাকার বাহিনীর সদস্য পার্বতীপুরের রামচন্দ্রপুর গ্রামের কেনান উদ্দিন সরকার আশেপাশের বদরগঞ্জ, খোলাহাটী, বিরামপুর, আফতাবগঞ্জ ও শেরপুর গ্রামের প্রায় ৫০টি হিন্দু পরিবারকে নিরাপদে ভারতে পৌঁছে দেওয়ার নিশ্চয়তা দিয়ে নিয়ে আসেন। এই হিন্দু পরিবারগুলোকে বর্তমান ফুলবাড়ি উপজেলার বাড়ইহাট নামক স্থানে আটকে রাখেন। এই সময় রাজাকার ও আল বদর বাহিনী কর্তৃক হিন্দুদের থেকে টাকা ও মূল্যবান অলঙ্কার কেড়ে নেওয়ার পর পাকিস্তানি বাহিনীকে খবর পাঠানো হয়। সেনাবাহিনী বেলা এগারোটার দিকে হিন্দু জিম্মিদের বাড়ইহাটের ১০০ মিটার দক্ষিণে আখিরা নামক স্থানে নিয়ে গিয়ে পুরুষ এবং নারী ও শিশুদের আলাদা সারি বেঁধে দাঁড় করিয়ে মেশিনগানের ব্রাশফায়ারের মাধ্যমে হত্যা করা হয়। কিছু সংখ্যক শিশু ও কিশোর, যারা গুলির পরও বেঁচে গিয়েছিল, তাদের বেয়োনেট দিয়ে হত্যা করা হয়। প্রত্যক্ষদর্শীদের মতে পুরুষদের হত্যার পর, পাকিস্তানি সেনাবাহিনী ঘটনাস্থলেই নারীদের সংঘবদ্ধভাবে ধর্ষণ করে। বাংলাদেশের স্বাধীনতার পর স্থানীয় বাসিন্দারা কেনান উদ্দিন সরকারকে জবাই করার মাধ্যমে শাস্তির বিধান করে।   প্রাণহানি  সেনাবাহিনীর হাতে জিম্মি হিন্দু পরিবারের পুরুষ সদস্যদের ঘটনাস্থলেই হত্যা করা হয়। এই গণহত্যায় কম করে ৮৫ জন শহীদ হন, বলে প্রতিবেদন পাওয়া যায়। এছাড়া আরও আটজন প্রত্যক্ষদর্শী মুসলিম গ্রামবাসীকেও পরবর্তীকালে হত্যা করা হয়। আবার কারও কারও মতে এই হত্যাকাণ্ডে প্রায় ১২৫ জন হিন্দু মারা যান। ঘটনায় প্রকৃত মৃতের সংখ্যা নিয়ে মতভেদ থাকার কারণে মৃতের সংখ্যাকে প্রায় ১০০ হিসেবে গণ্য করা হয়।   স্মৃতিসৌধ  আখিরা গণহত্যার স্থানে শহীদদের স্মরণে এখন পর্যন্ত কোনো স্মৃতিস্তম্ভ স্থাপন করা হয়নি। যদিও স্থানীয় গ্রামবাসী গণহত্যায় মৃতদের স্মরণে কুরআনখানি ও মিলাদ মাহফিলের আয়োজন করে থাকে।   তথ্যসূত্র   বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:১৯৭১-এ বাংলাদেশ বিষয়শ্রেণী:১৯৭১-এ গণহত্যা বিষয়শ্রেণী:বাংলাদেশে হত্যাকাণ্ড বিষয়শ্রেণী:বাঙালি হিন্দু গণহত্যা বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা
এনএক্সটি টেকওভার: ওয়ারগেমস একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৯ সালের ২৩শে নভেম্বর তারিখে মার্কিন যুক্তরাষ্ট্রের ইলিনয়ের রোজমন্টের অলস্টেট এরিনায় অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ২৭তম এবং ওয়ারগেমস কালানুক্রমিকের অধীনে প্রচারিত তৃতীয় অনুষ্ঠান ছিল। এই অনুষ্ঠানে প্রথমবারের মতো নারীদের ওয়ারগেমস ম্যাচ অনুষ্ঠিত হয়েছিল। অন্যদিকে, এটি একই অনুষ্ঠানে দুইটি ওয়ারগেমস ম্যাচ আয়োজিত ইতিহাসের দ্বিতীয় টেকওভার অনুষ্ঠান ছিল; একই সাথে এটি ইতিহাসের দ্বিতীয় টেকওভার অনুষ্ঠান ছিল, যেখানে এনএক্সটি চ্যাম্পিয়নশিপ ম্যাচ আয়োজন করা হয়নি (প্রথমটি ছিল ২০১৫ সালের এনএক্সটি টেকওভার: রেস্পেক্ট) এবং এটিই প্রথম টেকওভার অনুষ্ঠান যেখানে কোন চ্যাম্পিয়নশিপ ম্যাচ আয়োজিত হয়নি।  প্রাক-প্রদর্শনে একটি সহ মূল অনুষ্ঠান মিলিয়ে মোট ৫টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে টিম চিয়াম্পা (টমাসো চিয়াম্পা, কিথ লি, ডোমিনিক ডিজাকোভিচ এবং কেভিন ওয়েন্স) ওয়ারগেমস ম্যাচে দ্য আন্ডিস্পিউটেড এরাকে (এডাম কোল, ববি ফিশ, কাইল ও'রাইলি এবং রডরিক স্ট্রং) হারিয়েছে। এই অনুষ্ঠানের উদ্বোধনী ম্যাচে টিম রিপলি (রিয়া রিপলি, ক্যান্ডিস লেরে, টিগান নক্স এবং ডাকোটা কাই) প্রথমবারের মতো আয়োজিত নারীদের ওয়ারগেমস ম্যাচে টিম বেজলারকে (শেনা বেজলার, বিয়াঙ্কা বেলেয়ার, ইও শিরাই এবং কে লি রে) হারিয়েছে।   ফলাফল    তথ্যসূত্র    বহিঃসংযোগ     বিষয়শ্রেণী:২০১৯-এ ডাব্লিউডাব্লিউই নেটওয়ার্কের অনুষ্ঠান বিষয়শ্রেণী:২০১৯-এ ইলিনয় বিষয়শ্রেণী:ইলিনয়-এ ঘটনা বিষয়শ্রেণী:শিকাগো মহানগর অঞ্চলে পেশাদার কুস্তি বিষয়শ্রেণী:নভেম্বর ২০১৯-এ মার্কিন যুক্তরাষ্ট্রে ঘটনা বিষয়শ্রেণী:এনএক্সটি টেকওভার
thumb|right|300px|বাংলাদেশের একটি ট্রাকগাড়ি সড়কপথে ইটের বোঝার মাল পরিবহন করে নিয়ে যাচ্ছে। স্থলপথে মাল পরিবহন ব্যবসা বলতে সড়কপথে বা রেলপথে সরবরাহকারীদের কাছ থেকে পাইকারি দোকান, কারখানা, গুদাম বা ভাণ্ডারে পণ্যদ্রব্য তথা মালামাল পরিবহনের ব্যবসাকে বোঝায়। একে ইংরেজিতে "হলেজ" (Haulage) বলা হয়।  শাক-সবজি, অন্যান্য খাদ্য, বস্ত্র, আকরিক, কয়লা ও অন্যান্য যেকোনও ধরনের পণ্য বা দ্রব্য বিপুল পরিমাণে পরিবহন এই ব্যবসায়িক কর্মকাণ্ডের অন্তর্ভুক্ত। এছাড়া রাসায়নিক দ্রব্যের বৃহৎ শক্ত-করে-আঁটা বাক্স, বর্জ্য নিষ্কাশন, ইত্যাদিও এই ব্যবসার মধ্যে পড়ে। পণ্যদ্রব্যগুলিকে বড় বড় মালবাহী বগি বা কামরায় বোঝাই করা হয় এবং এইসব ভারী বাহনকে বিভিন্ন গন্তব্যে সবলে টেনে নিয়ে যাওয়া হয়। অতীতে বৃহৎ পশু যেমন ঘোড়া বা ষাঁড় দিয়ে পণ্যবোঝাই গাড়ি টেনে নেওয়া হত। দুই চাকার এক্কাগাড়িতে মাল পরিবহন (ইংরেজিতে Cartage কার্টেজ) বা চার চাকার গাড়িতে মাল পরিবহন (ইংরেজিতে Dreyage ড্রেয়েজ) বহুল প্রচলিত ছিল। আধুনিক যুগে এসে মোটরযান যেমন ট্রাক কিংবা রেলগাড়ির মাধ্যমে স্থলপথে মাল পরিবহন সম্পাদন করা হয়।  স্থলপথে মাল পরিবহনকে অনেক সময় "অনুভূমিক পরিবহন" (horizontal transport) নামেও ডাকা হয়। এর বিপরীতে সারসযন্ত্র তথা ক্রেনের মাধ্যমে নিচ থেকে উপরে মাল উত্তোলন করাকে "উল্লম্ব পরিবহন" (vertical transport) বলা হয়।  স্থলপথে মাল পরিবহনের পালায় নিয়োজিত ট্রাক চালকরা সাধারণত পুরুষ হয়ে থাকে। তারা প্রায়শই দীর্ঘ সময় ধরে ভারী কাজ করে এবং খুবই কম বিশ্রাম নেয়। তারা প্রায়শই রাত্রিতে তাদের যানবাহনের ভেতরেই ঘুমিয়ে থাকে এবং বিরতিস্থলগুলিতে খাবার খায় ও স্নান বা গোসল করে। ভবিষ্যতে স্বয়ংক্রিয় যানবাহনের প্রচলন হলে মানব যানবাহন চালকদের পেশা বিলুপ্ত হয়ে যেতে পারে।  স্থলপথে মাল পরিবহনের খরচের (যাকে ইংরেজিতে একই শব্দ ব্যবহার করে "হলেজ" বলা হয়) মধ্যে মালামাল দুইচাকার মালগাড়ি, রেলের মালগাড়ি, লরি, ট্রাক, ইত্যাদি পরিবহন খরচ ছাড়াও মাল বোঝাই করার (যেমন খনি থেকে অপরিশোধিত আকরিক গাড়িতে তোলা) খরচও অন্তর্ভুক্ত থাকে।  আরও দেখুন  পরিবাহিত মাল পণ্য স্থানান্তর বিদ্যা  রেলপথ ব্যবহারাধিকার  ভারী মালবহন পথ  খনির ভারী মালবাহী ট্রাক  ভারী মালবাহী যান  হলিং (চলচ্চিত্র), ব্রাজিলের সাঁউ পাউলু নগরীতে বর্জ্য পুনঃচক্রায়কদের উপরে ব্রাজিলীয় প্রামাণ্যচিত্র  তথ্যসূত্র  বিষয়শ্রেণী:মালামাল পরিবহন
ভাবন উপনিষদ () হল হিন্দুধর্মের একটি মধ্যযুগীয় ক্ষুদ্র উপনিষদ। সংস্কৃত ভাষায় রচিত, পাঠটিকে শাক্ত উপনিষদের একটি হিসাবে শ্রেণীবদ্ধ করা হয়েছে এবং অথর্ববেদের সাথে সংযুক্ত করা হয়েছে। উপনিষদ মানবদেহকে শ্রীচক্র যন্ত্র হিসেবে চিহ্নিত করে এবং এই ধারণা, এবং এর উপাসনা সম্পর্কে বিস্তারিত বর্ণনা করে।  পাঠ্যটির রচয়িতা ও রচনাকাল অজানা। পাঠ্যটি সম্ভবত অন্যান্য শাক্ত উপনিষদের মতো একই সময়ে, ১২ থেকে ১৫ শতাব্দী খ্রিস্টাব্দের মধ্যে রচনা করা হয়েছিল। এর পাণ্ডুলিপিগুলিকে ভাবনোপনিষদ নামেও পাওয়া যায়।Vedic Literature, Volume 1, , Government of Tamil Nadu, Madras, India, pages 488-491 মুক্তিকা ক্রমের ১০৮টি উপনিষদের তেলুগু ভাষার সংকলনে, রাম কর্তৃক হনুমানকে বর্ণিত, এটি ৮৪ নম্বরে তালিকাভুক্ত করা হয়েছে।  বিষয়বস্তু উপনিষদ মানবদেহকে শ্রীযন্ত্র (শ্রীচক্র) হিসাবে বর্ণনা করে, শরীরের প্রতিটি অংশকে চক্রের সাথে চিত্রিত করে। এটা দাবি করে যে শক্তি হল আত্মা। পাঠ্যটি বাহ্যিক আচার-অনুষ্ঠান এবং নৈবেদ্যগুলির বিপরীতে অন্তর্যাগ (অভ্যন্তরীণ উপাসনা) এর উপর জোর দেওয়ার জন্য উল্লেখযোগ্য। ১৮ শতকের পণ্ডিত ভাস্কররায়, তার ভাষ্যতে, ভাবন উপনিষদের ২৯ নং শ্লোকটিকে ব্যাখ্যা করেছেন যে "সকলেই নিজ নিজকে ভালবাসে"।  পাঠ্যটি অদ্বৈতবাদী ধারণা উপস্থাপন করে, দেবীকে মহাবিশ্বের সর্বোচ্চ বাস্তবতা হিসেবে উপস্থাপন করে। জুন ম্যাকড্যানিয়েল বলেন, এই পাঠ্যের দার্শনিক প্রাঙ্গনে যেমন অনেক শাক্ত উপনিষদ রয়েছে, হিন্দু দর্শনের সাংখ্য এবং অদ্বৈত বেদান্ত দর্শনের  সমন্বয়, যাকে শাক্তদ্বৈতবাদ (আক্ষরিক অর্থে, অদ্বৈতবাদী শক্তির পথ) বলা হয়।  তথ্যসূত্র  উৎস  বিষয়শ্রেণী:হিন্দু ধর্মগ্রন্থ বিষয়শ্রেণী:উপনিষদ্‌ বিষয়শ্রেণী:সংস্কৃত গ্রন্থ
লতিফগঞ্জ ফাজিল (ডিগ্রী) মাদ্রাসা বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত ফরিদগঞ্জ উপজেলার একটি ইসলাম ধর্মীয় উচ্চ শিক্ষাপ্রতিষ্ঠান বা মাদ্রাসা। বর্তমানে মাদ্রাসাটি ফাজিল পরীক্ষার জন্য ইসলামি আরবি বিশ্ববিদ্যালয় অধিভুক্ত। মাদরাসাটির বর্তমান অধ্যক্ষ মাও. আমীর হোসেন।   অবস্থান  মাদ্রাসাটি চাঁদপুর জেলার ফরিদগঞ্জ উপজেলার লাউতলী ও আর্দশ গ্রামের মূল সড়কের বাম পাশের সংযোগস্থলে অবস্থিত। প্রতিষ্ঠানটি দক্ষিণমুখী, এর চারপাশে পাকা দেওয়াল বেষ্টিত।   প্রতিষ্ঠা  এই প্রতিষ্ঠানটি ১৯০৪ সালের ৪ঠা জানুয়ারি তার প্রাতিষ্ঠানিক কার্যক্রম শুরু করে একটি টিনের ঘর দিয়ে, পরে ক্রমান্বয়ে এর উন্নতি লাভ করে। ১৯৬২ সালে ১লা জুলাই বাংলাদেশ মাদরাসা শিক্ষা বোর্ড হতে এটি স্বীকৃতি লাভ করে এবং ২০১৩ সালের ১৩ জুন ইসলামী বিশ্ববিদ্যালয় কর্তৃক ফাজিলের স্বীকৃতি লাভ করে। এবং ২০১৬ সালের পর থেকে ইসলামি আরবি বিশ্ববিদ্যালয় অধিভুক্ত হয়েছে।  তথ্যসূত্র   বিষয়শ্রেণী:চাঁদপুর জেলার আলিয়া মাদ্রাসা বিষয়শ্রেণী:চাঁদপুর জেলার মহাবিদ্যালয় বিষয়শ্রেণী:১৯০৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯০৪-এ ব্রিটিশ ভারতে প্রতিষ্ঠিত
কামাত কাজলদিঘী ইউনিয়ন বাংলাদেশের পঞ্চগড় জেলার পঞ্চগড় সদর উপজেলার অন্তর্গত একটি ইউনিয়ন।   ইতিহাস  ১৯৭১ সালে কামাত কাজলদিঘী ইউনিয়ন প্রতিষ্ঠিত হয়। এই পরিষদ এর আগে বর্তমান ৫নং চাকলাহাট ইউ.পি এর অন্তর্ভুক্ত ছিল। ৪নং কামাত কাজলদিঘী ইউ.পি কমপ্লেক্স ভবন ২৭-০৫-২০০৪ ইং সালে পুনরায় নির্মিত হয়।  নামকরণ এ ইউনিয়ন পরিষদটি গলেহা গ্রামের গলেহা হাটে অবস্থিত। কামাত কাজলদিঘী মৌজার (জে এল নং-৪১) নামানুসারে এ ইউনিয়নের নাম রাখা হয় কামাত কাজলদিঘী ইউনিয়ন।   প্রশাসনিক উপাত্ত  এই ইউনিয়টি ৭টি মৌজা এবং ৩৭টি গ্রাম নিয়ে গঠিত। তন্মধ্যে- ঠুটাপাখুরী ফুলপাড়া চছপাড়া সরকার পাড়া কুন্দের আলীপাড়া খংগা পাড়া কাটা বাড়ী ডিয়াবাড়ী নলকুড়া টেংনা পাড়া কুচিয়ামোড়।   শিক্ষাব্যবস্থা  কলেজ-১টি উচ্চ মাধ্যমিক বিদ্যালয়-৬টি মাদ্রাসা-৯টি  প্রাথমিক বিদ্যালয়-১২টি।  ভাষা ও সংস্কৃতি  ভাষা: এ অঞ্চলের মানুষ সাধারণত বাংলা ভাষায় কথা বলেন।   সংস্কৃতি: এ অঞ্চলের সংস্কৃতি ছিল বেশ পুরোনো। এখানে পাখি, গোল্লাছুট, হাডুডু, ইত্যাদি খেলা ছাড়াও জারী গান, বাউল গান ও শরীয়ত মারফত গান ইত্যাদি বেশ পুরোনো সংস্কৃতি।   স্বাস্থ্যসেবা   ইউনিয়ন স্বাস্থ্য ও পরিবার কল্যাণ কেন্দ্র: ০২টি।   মাতৃ সদন কেন্দ্র: ০১টি।  স্বাস্থ্য সম্মত পায়খানা ব্যবহার করে: ৩১১৬টি পরিবার।  স্বাস্থ্য সম্মত পায়খানা ব্যবহার করে না: ৩১০টি পরিবার।  স্বাস্থ্য সম্মত পায়খানা নাই: ২১৩টি পরিবার।   অর্থনীতি  বিভিন্ন জাতের ধান, পাট, তামাক, ভুট্টার পাশাপাশি এ এলাকায় চা এর ব্যাপক আবাদ হচ্ছে।   যোগাযোগ ব্যবস্থা   পঞ্চগড় বাজার হইতে জালাসী মোড় হয়ে পূব উত্তরে পাঁচ কিলোমিটার দূরে গলেহা হাট নামক স্থানে মনোরম পরিবেশে অবস্থিত।   দর্শনীয় স্থান   কাজলদিঘী   বিবিধ   মসজিদ: ৩১টি  মন্দির: ৪টি  ব্যাংক: ০১টি   হাট ও বাজার: ০৪টি  টুনিরহাট  গলেহা হাট  পেত্তানীর হাট  তালমা হাট   ডাকঘর: ০১টি  জমি  আবাদী জমির পরিমান: ৩.৯৫০ একর।  অনাবাদি জমির পরিমানঃ ১.৮৫০ একর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বিষয়শ্রেণী:পঞ্চগড় সদর উপজেলার ইউনিয়ন
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    ব্যবহারকারী Hasive কর্তৃক অপসারণ।    ~ মহীন   (আলাপ) ০৬:৩০, ৪ এপ্রিল ২০১৬ (ইউটিসি)  ছবির হাট (প্রামাণ্যচিত্র)   – (অপসারণের প্রস্তাবনা দেখুনলগ দেখুন) () নিবন্ধটি একটি ফোরামের সূত্র ধরে লেখা হয়েছে। গুগলেও উল্লেখযোগ্য সূত্র পেলাম না। বলা হচ্ছে এটি বাংলাদেশ প্রামাণ্যচিত্র উৎসব ২০০৭ সালে সেরা নির্মাতার পুরস্কার পেয়ছে কিন্তু তৃতীয় পক্ষের তখ্যসূত্র না পাওয়া গেলে বর্তমান অবস্থায় এটি অপসারণ করাই শ্রেয় হবে।    ~ মহীন   (আলাপ) ০৪:২৮, ২০ মার্চ ২০১৬ (ইউটিসি)  কোন উল্লেখযোগ্য বিষয়বস্তু নিয়ে এটি তৈরি হয় নাই এবং যে পুরস্কার পেয়েছে সেটিও কোন উল্লেখযোগ্য পুরস্কার নয়।--মাসুম-আল-হাসান রকি (আলাপ) ০৫:২৪, ২০ মার্চ ২০১৬ (ইউটিসি)  নিবন্ধে বিষয়বস্তর অভাব, তথ্যসূত্র নেই বললেই চলে।  – তানভির (আলাপ) ০৯:০৯, ২১ মার্চ ২০১৬ (ইউটিসি)  , গুগলে এটা ছাড়া আর কিছু খুঁজে পেলাম না। Ibrahim Husain Meraj (আলাপ) ০৭:১৬, ২৯ মার্চ ২০১৬ (ইউটিসি)  উল্লেখযোগ্য বিষয়বস্তু নয়। --রায়হান রানা (আলাপ) ১৬:০১, ৩ এপ্রিল ২০১৬ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সরব শ্বসন বা সাঁসাঁ বা শনশন করে নিঃশ্বাস ফেলা একটি অনবরত, কর্কশ, শিসের শব্দ যা শ্বাসযন্ত্রে বাতাস নেবার সময় বা বের হবার সময় তৈরি হয়।  শ্বসনবৃক্ষের কিছু অংশ অবশ্যই সংকীর্ণ বা প্রতিবন্ধক দ্বারা বন্ধ থাকলে সরব শ্বসন হয় (উদাহরণস্বরূপ হাঁপানিজনিত আক্রমণে নিম্ন শ্বাস নালীর সংকীর্ণতা), বা রেসপেকটরি ট্রির মধ্যে বায়ু প্রবাহের গতি আরও বাড়াতে হবে।  বৈশিষ্ট্য আরও দেখুন    তথ্যসূত্র   বহিঃসংযোগ  বিষয়শ্রেণী:রোগের নিদর্শন ও লক্ষণ-উপসর্গ: শ্বসনতন্ত্র
নবীগঞ্জ উপজেলা সদরে অবস্থিত নবীগঞ্জ জে, কে উচ্চ বিদ্যালয় (নবীগঞ্জ যুগল-কিশোর উচ্চ বিদ্যালয়) টি উক্ত এলাকার একটি আদর্শ বিদ্যালয় হিসেবে পরিচিত। ১৯১৬ সালে প্রতিষ্ঠিত হয়ে বিদ্যালয়টি ২০১৬ সালে শতবর্ষ পূর্ণ করে।  বিদ্যালয়টি নবীগঞ্জ জে কে মডেল উচ্চ বিদ্যালয় হিসেবেও পরিচিত।  ইতিহাস ১৯১৬ সালে নবীগঞ্জ উপজেলার সদর ইউনিয়নের আদিত্যপুর গ্রামের প্রকাশ চন্দ্র দে ও দশরত চন্দ্র দে নামে দু’সহোদর নবীগঞ্জে যোগল-কিশোর বিদ্যালয় নামে এ বিদ্যালয়টি প্রতিষ্ঠিত করেন। বিদ্যালয়ের প্রতিষ্ঠাতা প্রধান শিক্ষক ছিলেন ধীরেন্দ্র নাথ গুহ এবং বর্তমানে ১৮তম প্রধান শিক্ষক হিসেবে দায়িত্ব পালন করছেন মোঃ আব্দুস ছালাম। ১৯৮৪ সালের ১ জানুয়ারী বিদ্যালয়টি এমপিওভুক্ত প্রতিষ্ঠান হিসাবে স্বীকৃতি পায়। ২০১৬ সালে বিদ্যালয়টি শতবর্ষে পা রাখে। একই বছরের ১৩ জুলাই সিলেট শিক্ষা বোর্ডের সহকারী পরিচালক (মাধ্যমিক-১) সাখাওয়াত হোসেন স্বাক্ষরিত এক প্রজ্ঞাপনে বিদ্যালয়টিকে সরকারী করণ ঘোষণা করা হয়।   অবস্থান  বিদ্যালয়টি নবীগঞ্জ শহরের প্রাণকেন্দ্র রাজাবাদ পয়েন্ট এবং নবীগঞ্জ থানার মধ্যবর্তী স্থানে অবস্থিত।  শিক্ষক ও ছাত্রছাত্রী বিদ্যালয়টিতে প্রায় ১৪০০ ছাত্র-ছাত্রী পড়ালেখা করছে এবং ১৫ জন স্থায়ী সহ মোট ২২ জন শিক্ষক শিক্ষকা পাঠদান কাজে নিয়োজিত আছেন। ২০১৬ সালের ২৭ ও ২৮ জানুয়ারী বিদ্যালয়ের বর্তমান ও প্রাক্তন ছাত্রছাত্রী এবং শিক্ষক অভিভাবকদের সমন্বয়ে অনুষ্ঠিত হয় বিদ্যালয়ের শতবর্ষ পূর্তি অনুষ্ঠান।   ঐতিহাসিক স্থান ১৯৭১ সালের স্বাধীনতা যুদ্ধে মুক্তিযোদ্ধাদের আশ্রয়স্থল হিসেবেও ব্যবহৃত হত এই বিদ্যালয়ের বিভিন্ন ভবন। এছাড়া বর্তমানে বিদ্যালয়ের সামনের সুবিশাল মাঠটিও ব্যবহৃত হচ্ছে বিভিন্ন রাজনৈতিক, সাংস্কৃতিক ও ঐতিহাসিক সভাস্থল  হিসেবে। ১৯৯৭ সালে তৎকালীন বিরোধী দলীয় নেত্রী ও বর্তমান প্রধান মন্ত্রী শেখ হাসিনা উক্ত মাঠের এক বিশাল সমাবেশে দাঁড়িয়ে বিদ্যালয়টিকে সরকারী করার ঘোষণা দেন।  সরকারী করণ বিদ্যালয়টিকে সরকারী করণ করার জন্য অত্র বিদ্যালয়ের নবীন-প্রবীন ছাত্র-ছাত্রীরা দীর্ঘদিন ধরে মানববন্ধন সহ বিভিন্ন কর্মসূচীর পালন করে। অবশেষে ১৯৯৭ সালে তৎকালীন বিরোধী দলীয় নেতা " ক্ষমতায় গেলে বিদ্যালয়টিকে সরকারী করণ করা হবে" ঘোষণা করেন। ২০১৬ সালের ১৩ জুলাই বিদ্যালয়টি প্রতিষ্ঠার শত বছর পর বিদ্যালয়টিকে সরকারী করণ করা হয়। পোশাক বিদ্যালয়টিতে মোট দুটি রং ব্যবহার করা হয়।  সাদা এবং  নীল। ছাত্রদের সাদা হাফ শার্ট ও নীল রঙের প্যান্ট এবং ছাত্রীদের সাদা ফ্রকের উপর নীল ফিতা ও নীল পায়জামা বিদ্যালয়ের পোশাক হিসাবে নির্ধারিত রয়েছে।  ফলাফল জেএসসি +বিগত বছরগুলোর পরীক্ষার ফলাফলের সার সংক্ষেপ বছর অংশগ্রহণ ও পাশ পাশের হারজিপিএ ৫ ২০১৮ ১৭৪১৬১৯২.৫৩%৬ ২০১৭ ২৪১১৮৬৭৭.১৮%৪ ২০১৬ ১৯৫১৭৮৯১.২৮%১৪ ২০১৫ ২৩৫২২৭৯৬.৬%৮ ২০১৪ ১৮০১৬৭৯২.৭৮%৭ ২০১৩ ১৭৬১২৮৭২.৭৩%৫ ২০১২ ১৯০১৩৬৭১.৫৮%২ এসএসসি +বিগত বছরগুলোর পরীক্ষার ফলাফলের সার সংক্ষেপ বছর অংশগ্রহণ ও পাশ পাশের হারজিপিএ ৫ ২০১৯ ২০২১৬৮৮৩.১৭%১ ২০১৮ ২৭৪১৫২৫৫.৪৭%১ ২০১৭ ২০০১৪২৭১%৬ ২০১৬ ১৩১১০৪৭৯.৩৯%২ ২০১৫ ১৪৭১৩৭৯৩.২%৬ ২০১৪ ১৭৬১৪৩৮১.২৫%২ ২০১৩ ১০৩৮৩৮০.৫৮%০ ২০১২ ১৫৪১২৫৮১.১৭%৪ ২০১১ ১৫৫১৩২৮৫.১৬%১০  তথ্যসূত্র  বহিঃসংযোগ  ইনস্টাগ্রামে স্কুল  Facebook  বিষয়শ্রেণী:১৯১৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:হবিগঞ্জ জেলার বিদ্যালয়
ব্যবহার   এটি সুপারিশ করা হয় যে এই টেমপ্লেটটি পৃষ্ঠার নীচে রাখা হবে, যেখানে পাঠকরা বিষয়শ্রেণী সন্ধান করে থাকেন। যদিও এটি কিছু সম্পাদকদের এটিকে শীর্ষে রাখা কিছুটা সাধারণ অভ্যাস।  This template will add tagged pages to :Category:Category needed or subcategories thereof.  It detects the namespace and adjusts the wording accordingly.  Please do not subst: this template.  The following code is the recommended use; it will produce the uncategorized template with an appropriate date as its parameter: </code>  Alternatively,  or just  will suffice; a robot will add the date.  Shortcut     See also   Template:Cat improve  Template:Citation style  Template:Cleanup-list  Template:Cleanup-rewrite  Template:Confusing  Template:Context  Template:Contradict  Template:Copyedit  Template:Expert  Template:Fiction  Template:Globalize  Template:Notability  Template:Inappropriate tone  Template:Primary sources  Template:Recategorize  Template:Refimprove  Template:Technical  Template:Uncategorized stub  Template:Unreferenced  Template:Wikify  Wikipedia:Template messages/Cleanup  বিষয়শ্রেণী:পরিষ্করণ টেমপ্লেট
মহানন্দিন () বা মহানন্দী () শিশুনাগ রাজবংশের রাজা ছিলেন যিনি ৩৬৭ খ্রিস্টপূর্বাব্দ থেকে ৩৪৫ খ্রিস্টপূর্বাব্দ পর্য্যন্ত মগধ রাজত্ব করেন।   সংক্ষিপ্ত জীবনী  সিংহলী বৌদ্ধ গ্রন্থ মহাবংসটীকা অনুসারে, শিশুনাগ রাজবংশের দ্বিতীয় রাজা কাকবর্ণ কালাশোকের দশজন পুত্রের নাম পাওয়া যায়। এরা হলেন ভদ্রসেন, কোরণ্ডবর্ণ, মঙ্গুর, সর্বঞ্জহ, জালিক, উভক, সঞ্জয়, কোরব্য, নন্দীবর্ধন এবং পঞ্চমক। পুরাণে শুধুমাত্র নন্দীবর্ধন বা মহানন্দিনের উল্লেখ রয়েছে। মহানন্দিনের শূদ্র স্ত্রীর গর্ভজাত পুত্র মহাপদ্ম নন্দ পিতাকে হত্যা করে মগধের সিংহাসন অধিকার করে নন্দ রাজবংশ প্রতিষ্ঠা করেন।   তথ্যসূত্র    আরো পড়ুন     বিষয়শ্রেণী:শিশুনাগ রাজবংশ বিষয়শ্রেণী:বিহারের ইতিহাস বিষয়শ্রেণী:মগধের শাসক বিষয়শ্রেণী:খ্রিস্টপূর্ব ৪র্থ শতাব্দীর ভারতীয় রাজশাসক
ভরতপুর প্রত্নক্ষেত্র হল প্রারম্ভিক কৃষি সংস্কৃতির স্থানগুলির মধ্যে একটি, যেটি ভারতের পশ্চিমবঙ্গের পূর্ব বর্ধমান জেলার বর্ধমান সদর উত্তর মহকুমায় অবস্থিত। কার্বন ১৪ পরীক্ষায় প্রাপ্ত ফলাফল অনুসারে, বসতিটির নির্মাণ কাজ প্রায় ১৭৩৫–১৪১৭ খ্রিস্টপূর্বাব্দে শুরু হয়েছিল।  ভারতীয় পুরাতত্ত্ব সর্বেক্ষণের পূর্ব চক্র ও বর্ধমান বিশ্ববিদ্যালয়ের যৌথভাবে ১৯৭১ সালে ভরতপুর গ্রামে প্রাগৈতিহাসিক বসতিটি আবিষ্কার করেছিল। ভরতপুরে ১৯৭১–৭২, ১৯৭২–৭৩, ১৯৭৩–৭৪ ও ১৯৭৪–৭৫ খ্রিস্টাব্দে খননকার্য পরিচালিত হয়েছিল। খননকার্যের সময় কৃষ্ণ-লোহিত মৃৎপাত্র, টেরাকোটা বস্তু ও কাটা হাড়ের অস্ত্র আবিষ্কৃত হয়েছে।  প্রত্নতত্ত্ব ভারতীয় পুরাতত্ত্ব সর্বেক্ষণের পূর্ব চক্র ও বর্ধমান বিশ্ববিদ্যালয় যৌথভাবে ১৯৭০-এর দশকে জরিপ অন্বেষণ ও খননের একটি কর্মসূচি হাতে নিয়েছিল। খননকার্যে মাধ্যমে এই বসতির আবিষ্কার হয়। ভরতপুরে প্রথম ১৯৭১ খ্রিস্টাব্দ এবং সর্বশেষ ১৯৭৫ খ্রিস্টাব্দে খনন করা হয়েছিল, যা প্রত্নক্ষেত্রটিকে বাংলার প্রারম্ভিক গ্রামীণ কৃষি সংস্কৃতিকে কেন্দ্র হিসাবে প্রতিষ্ঠিত করেছিল। এই স্থানটি দামোদর নদের উত্তর তীরে পানাগড় থেকে ৬ কিলোমিটার (৩.৭ মাইল) দূরে অবস্থিত।  প্রত্নতাত্ত্বিকরা দাবি করেন যে বসতিটি পশ্চিমবঙ্গের প্রারম্ভিক গ্রামীণ কৃষি ও কৃষ্ণ-লোহিত মৃৎপাত্র সংস্কৃতির একটি কেন্দ্র ছিল। ঢিবি থেকে প্রাপ্ত নমুনার কার্বন ১৪ পরীক্ষার ফলাফল অনুযায়ী, ভরতপুর হল আধুনিক পশ্চিমবঙ্গে আবিষ্কৃত প্রারম্ভিক গ্রামীণ কৃষি সংস্কৃতির প্রত্নতাত্ত্বি বসতিগুলির মধ্যে একটি। প্রত্নক্ষেত্র থেকে ৩৭০০ বছরের বেশি প্রাচীন নমুনা পাওয়া গিয়েছে। এখানে প্রারম্ভিক গ্রামীণ কৃষি সংস্কৃতি ১৭০০ খ্রিস্টপূর্বাব্দ থেকে বিদ্যমান ছিল, যা প্রাক-হরপ্পা, হরপ্পা ও পরবর্তী-হরপ্পা সময়কালের সমসাময়িক ছিল।  খননকৃত ভরতপুর খননকার্যে ভরতপুরে বৌদ্ধবিহার ও স্তূপ আবিষ্কৃত হয়েছে। এছাড়াও উদ্ধারকৃত নমুনা থেকে প্রারম্ভিক কৃষি সম্প্রদায়ের বসবাসের প্রমাণ মিলেছে।  বৌদ্ধ স্তূপ স্তূপটি খ্রিস্টীয় সপ্তম থেকে নবম শতাব্দীর মধ্যে নির্মাণ করা হয়েছিল। এটি ইট ও পাথরের দ্বারা পঞ্চরথ শৈলীতে নির্মিত হয়েছিল, যার ভিতের ক্ষেত্রফল ১৩ বর্গ মিটার। বর্তমানে, স্তূপের ভিত কাঠামোটি টিকে আছে, যখন বাকি অংশ ধ্বংস প্রাপ্ত হয়েছে। স্তূপের ভিত কম্প্যাক্ট হলুদ বালুকাময় মাটির উপরে স্থাপিত আছে। নির্মাণে দুটি ভিন্ন আকারের ইট ব্যবহার করা হয়েছে, যেগুলির আকার হল যথাক্রমে ৩০ x ৮ x ৭ সেমি ও ৪৮ x ২১ x ৬ সেমি। গাঁথনির জন্য বালি ও চুনের মিশ্রণ ব্যবহার করা হয়েছিল। সম্মুখভাগগুলিকে কোরবেলড কোর্স, ছাঁচনির্মাণ ও চৈত্য গাবক্ষে পুষ্পশোভিত নকশার মোটিফ দ্বারা সুসজ্জিত। কর্বেলড কোর্সের উপরে স্তূপের দেয়ালে কুলুঙ্গি রয়েছে, যেগুলি মাটি থেকে মানুষের চোখের উচ্চতার সমতুল্য উচ্চতায় অবস্থিত। এই কুলুঙ্গিগুলি সম্ভবত বুদ্ধ মূর্তি দিয়ে সজ্জিত ছিল।  তথ্যসূত্র  বিষয়শ্রেণী:প্রাচীন বাংলা বিষয়শ্রেণী:পশ্চিমবঙ্গের প্রত্নতাত্ত্বিক স্থান বিষয়শ্রেণী:পশ্চিমবঙ্গের ইতিহাস
এম্পায়ার অ্যাওয়ার্ডস (ইংরেজিতে: Empire Awards) একটি বার্ষিক ব্রিটিশ পুরস্কার যা কোন ব্যক্তিকে চলচ্চিত্রে সবিশেষ অবদানের জন্য প্রদান করা হয়। বিজয়ীকে এম্পায়ার অ্যাওয়ার্ডস মূর্তি প্রদান করা হয়ে থাকে। ১৯৯৬ সালে এই পুরস্কারটির প্রচলন করে ব্রিটিশ চলচ্চিত্র বিষয়ক ম্যাগাজিন এম্পায়ার। সেসময় পুরস্কার বিজয়ী ম্যাগাজিনটির পাঠকদের ভোটে নির্বাইত হত।  ২০তম এম্পায়ার অ্যাওয়ার্ডস হল সবচেয়ে সাম্প্রতিক এম্পায়ার অ্যাওয়ার্ডস প্রদান অনুষ্ঠান। ২০১৪ সালের সেরা চলচ্চিত্র নির্মাতা ও অভিনেতাদের মধ্য থেকে এর বিজয়ী নির্বাচিত করা হয়। যুক্তরাজ্যের লন্ডনে এই পুরস্কার প্রদান অনুষ্ঠান আয়োজিত হয়েছিল। ১৪তম পুরস্কার অনুষ্ঠান থেকে এটি আর্থিক পৃষ্ঠপোষকতা করে আসছে হুইস্কি নির্মাতা প্রতিষ্ঠান জেমসন আইরিশ হুইসকি, তাই তখন থেকে এই পুরস্কারটি জেমসন এম্পায়ার অ্যাওয়ার্ডস নামেও পরিচিতি পায়।   তথ্যসূত্র    বহিঃসংযোগ         বিষয়শ্রেণী:ব্রিটিশ চলচ্চিত্র পুরস্কার বিষয়শ্রেণী:এম্পায়ার পুরস্কার বিষয়শ্রেণী:১৯৯৬-এ প্রবর্তিত পুরস্কার বিষয়শ্রেণী:২০১৮-এ বিলুপ্ত পুরস্কার
আল-আহকাম আল-সুলতানিয়্যাহ শরিয়া রাজনীতি এবং সুলতানিয়্যাহ বিধান সম্পর্কে লিখিত সবচেয়ে গুরুত্বপূর্ণ বইগুলির মধ্যে একটি; এটি লিখেছেন আইনজ্ঞ আবু আল-হাসান আল-মাওয়ারদী। ভানিয়ান এটি ফরাসি ভাষায় অনুবাদ করেছেন।আল-আহকাম আল-সুলতানিয়াহ হল ইমাম আবু লুহসান আলী ইবনে মুহাম্মদ ইবনে হাবিব আল-বাসরি আল-মাওয়ার্দী (৩৬৪ হিজরি - ৪৫০ হিজরি, ৯৭৪ খ্রিস্টাব্দ - ১০৫৮ খ্রিস্টাব্দ) রচিত একটি বিখ্যাত আরবি গ্রন্থ। তিনি ছিলেন একজন বিখ্যাত শাফেয়ী ফকীহ এবং তাঁর সময়ের অন্যতম শ্রেষ্ঠ পণ্ডিত। তিনি ৩৬৪ হিজরিতে বসরায় জন্মগ্রহণ করেন। অবশেষে তিনি বাগদাদে বসতি স্থাপন করেন। তিনি বিভিন্ন শহরে বিচারক হিসেবেও নিযুক্ত হন। আল-আহকাম আল-সাতানিয়াহ ছাড়াও, আল-মাওয়ার্দী আইনশাস্ত্র, ভাষ্য, ধর্মের নীতি এবং সাহিত্যের উপর প্রামাণিক বইও লিখেছেন। আল-আহকাম আল-সাতানিয়াহ ইসলামী শাসন ব্যবস্থা এবং রাজনীতির উপর একটি বিস্তৃত এবং গুরুত্বপূর্ণ বই, যার বিশটি অধ্যায় রয়েছে। এতে সরকারের সকল ক্ষেত্র যেমন আমিরাত, গভর্নর, রাষ্ট্র, পুলিশ, সেনাবাহিনী, বিচার বিভাগ, ইমামত, নামাজ, তহসিল যাকাত, হজ, জিজিয়া ও কর, জায়গির, চারণভূমি, শিবির, ফৌজদারি আইন এবং জবাবদিহিতার নিয়ম সম্পর্কে বিস্তারিতভাবে ব্যাখ্যা করা হয়েছে। এই বইটি মিশর থেকে প্রকাশিত হয়েছে। ১৮৯৫ সালে প্যারিসে ফরাসি অনুবাদ এবং ভাষ্য সহ প্রকাশিত হয়েছিল। তার বইটি মৌলভী সৈয়দ মুহাম্মদ ইব্রাহিম উর্দুতে অনুবাদ করেছেন এবং নাফীস একাডেমি করাচি এবং আইন গ্রন্থাগার লাহোর দ্বারা প্রকাশিত হয়েছে।   বইয়ের অধ্যায়  বিচারক আবু আল-হাসান আল-মাওয়ার্দী বইটির ভূমিকায় বলেছেন যে তিনি এটিকে নিম্নলিখিত অধ্যায়গুলিতে বিভক্ত করেছেন:  প্রথম অধ্যায়: ইমামতের চুক্তি সম্পর্কে।  দ্বিতীয় অধ্যায়: মন্ত্রীদের নিয়োগ সম্পর্কে।  তৃতীয় অধ্যায়: দেশের আমিরাতের নিয়োগ সম্পর্কে।  চতুর্থ অধ্যায়: জিহাদের আমিরাতের নিয়োগ সম্পর্কে।  পঞ্চম অধ্যায়: জনস্বার্থের কর্তৃত্ব সম্পর্কে।  ষষ্ঠ অধ্যায়: বিচার বিভাগের কর্তৃত্ব সম্পর্কে।  সপ্তম অধ্যায়: অভিযোগের কর্তৃত্ব সম্পর্কে।  অষ্টম অধ্যায়: আত্মীয়স্বজনের উপর ইউনিয়নের কর্তৃত্ব সম্পর্কে। নবম অধ্যায়: নামাজ পরিচালনার কর্তৃত্ব সম্পর্কে। দশম অধ্যায়: হজের কর্তৃত্ব সম্পর্কে। একাদশ অধ্যায়: দাতব্য প্রতিষ্ঠানের কর্তৃত্ব সম্পর্কে। দ্বাদশ অধ্যায়: লুণ্ঠন ও লুণ্ঠনের মাল ভাগাভাগি সম্পর্কে।  ত্রয়োদশ অধ্যায়: জিজিয়া ও খারাজ আরোপ সম্পর্কে।  চৌদ্দ অধ্যায়: জমির বিভিন্ন নিয়মকানুন সম্পর্কে।  পনেরো অধ্যায়: মৃত জমির পুনরুজ্জীবন এবং জল উত্তোলন সম্পর্কে।  ষোলো অধ্যায়: জ্বর এবং সাহাবীদের সম্পর্কে। সপ্তদশ অধ্যায়: সম্পত্তির বিধান সম্পর্কে। আঠারো অধ্যায়: দীউয়ান প্রতিষ্ঠা এবং এর বিধান সম্পর্কে। উনিশ অধ্যায়: অপরাধের বিধান সম্পর্কে। বিশ অধ্যায়: হিসবাহের বিধান সম্পর্কে।   আরও দেখুন   চুক্তির লোকদের বিধান  রাখাল ও পাল সংস্কারে শরিয়াহর নীতি  তথ্যসূত্র    বহিঃসংযোগ  সুলতানী বিধানের বই ইসলামিক নেটওয়ার্ক থেকে।  ইংরেজি অনুবাদ (পিডিএফ) বিষয়শ্রেণী:আবু আল-হাসান আল-মাওয়ার্দীর বই বিষয়শ্রেণী:আহলে সুন্নাহ ওয়াল-জামা'আহর বই বিষয়শ্রেণী:১১ শতকের আরবি ভাষায় বই বিষয়শ্রেণী:ইসলামী রাজনীতি সম্পর্কিত বই
ডেভিড জেমস মিলেন্স (; জন্ম: ২৭ ফেব্রুয়ারি, ১৯৬৫) নটিংহ্যামশায়ারের ক্লিপস্টোনে জন্মগ্রহণকারী সাবেক ইংরেজ ক্রিকেটার। ঘরোয়া প্রথম-শ্রেণীর কাউন্টি ক্রিকেটে নটিংহ্যামশায়ার ও লিচেস্টারশায়ার এবং তাসমানিয়া ও বোল্যান্ডের প্রতিনিধিত্ব করেন ডেভিড মিলেন্স। মিলেন্স ফাস্ট স্ট্রাইক বোলার হিসেবে অংশ নিয়েছেন এবং নিচের সারির কার্যকরী ব্যাটসম্যান হিসেবে ভূমিকা রাখতেন তিনি।  লিচেস্টারশায়ারের পক্ষে দুইবার চ্যাম্পিয়নশীপ বিজয়ে ভূমিকা রাখেন। ১৯৮৮ থেকে ২০০০ সাল পর্যন্ত তার খেলোয়াড়ী জীবন কাটে। বর্তমানে তিনি আম্পায়ার হিসেবে মাঠে নামছেন। ২০১৪-১৬ সালের আইসিসি মহিলা চ্যাম্পিয়নশীপের খেলা পরিচালনা করছেন তিনি।   তথ্যসূত্র    আরও দেখুন   আম্পায়ার  অ্যাডাম মিলেন  ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর   বহিঃসংযোগ     বিষয়শ্রেণী:ইংরেজ ক্রিকেটার বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:বোল্যান্ডের ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:ইংরেজ ক্রিকেট আম্পায়ার বিষয়শ্রেণী:নটিংহ্যামশায়ারের ব্যক্তি বিষয়শ্রেণী:ইংরেজ ওডিআই ক্রিকেট আম্পায়ার বিষয়শ্রেণী:ইংরেজ টি২০আই ক্রিকেট আম্পায়ার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ